Suvi Koskinen

Suvi Maria Koskinen (s. 24. huhtikuuta 1997 Kauhajoki) on suomalainen moukarinheittäjä. Hän edustaa Kauhajoen Karhua ja häntä valmentavat Arto Rinta-aho, Henri Hänninen ja Veikka Koskinen.

Koskinen sijoittui alle 20-vuotiaiden EM-kilpailuissa Eskilstunassa 2015 neljänneksi, saavutti saman ikäluokan MM-kilpailuissa Bydgoszczissa 2016 pronssia tuloksella 62,49 ja sijoittui alle 23-vuotiaiden EM-kilpailuissa Bydgoszczissa 2017 kahdeksanneksi. Hän kilpaili aikuisten arvokilpailuissa ensimmäisen kerran Eugenen MM-kilpailuissa 2022 ja jäi karsintaan tuloksella 67,98.

Kalevan kisoissa Koskinen saavutti hopeaa vuonna 2023 tuloksella 71,09 sekä pronssia vuonna 2019 silloisella ennätyksellään 64,87, vuonna 2020 tuloksella 65,17 ja 2021 tuloksella 66,25. Kalevan kisoissa 2015 hän sijoittui neljänneksi. Moukarinheiton Suomen talvimestaruuskilpailuissa hän oli toinen 2023 ja kolmas 2021 ja 2022. Koskisen ennätys on kesäkuussa 2023 heitetty 71,10. Painonheitossa (9,07 kg) hän teki Suomen silloisen kaikkien aikojen parhaan tuloksen 21,47 Kurikassa 14. syyskuuta 2019.

Lähteet 

Suomalaiset moukarinheittäjät
Vuonna 1997 syntyneet
Elävät henkilöt